زلزال

الزلزال هو واحد الظاهرة اللي طبيعية، كتوقع ملي كتزعزع الارض وكتبدى ترج وتدور، وهاد الرجّة كتكون ف المدة ديالها قصيرة، تقدر تكون غير ثواني. هاد الشي كيوقع ملي كتحرك الصفائح ديال القشرة الارضية، وهاديك البلاصة اللي كيبدا منها الزلزال سميتها البؤرة. الزلزال كيتبعوه موجات زلزالية اللي كيخرجُو من البلاصة اللي تكسّرات فيها الحجرة، وهاد التهراس كيوقع من بعد ما كيتجمع الضغط على الصخور مع الوقت حتى كيولي ما بقاوش قادرين يتحمّلو بعضهم وهادشي اللي كيخلي الصفائح تحرك الاغلب ديال الزلازل كيوقعو فالحواف ديال هاد الصفائح. وكاينين زلازل اللي كيوقعو بسباب البراكين ملي كيتفركعو، وكاين اللي كيكونو بسباب الانزلاقات اللي كتوقع فالطبقات ديال الارض. الزلازل كيديرو شقات فالارض، وبسبابهم يا اما كيبانو عيون جداد ولا كايبسو، وكيوقعو حتى ارتفاعات وانخفاضات فالقشرة الارضية. وزيد عليهم، ملي كيكونو تحت البحر كيديرو امواج كبار بحال التسونامي. ومن غير هاد الشي، الزلازل كيتسبو فخراب كبير فالبنيّات، الطرقان، والمنشات. الدرجة. كتحدد درجة الزلزال بمؤشر، وكيتقيم من واحد لعشرة : كيفاش كايتكون الزلازل؟ . منين كتبدا القشرة الارضية كتزعزع، كيتخلقو ستة دالانواع ديال موجات الصدمات. جوج منهم كيدوزو فلداخل ديال الارض وكياثرو على الجزء لدخلاني ديالها، والربع دالموجات لا خرين كيمشيو فوق السطح (موجات سطحية). كنقدرو نفرقو بين هاد الموجات حتى ف كيفاش كتحرك جزيئات الحجرة. الموجات اللّولة (كيسمّيوهم موجات الضغط) كتدفع الجزيئات يتحركو القدّام واللور فالنفس الاتجاه اللي ماشية فيه الموجة. اما الموجات الثانية (المستعرضة) كتهزّ الجزيئات لفوق وتحت ولا لجنب، يعني بشكل عمودي على الطريق اللي ماشية فيه الموجة. وعادة، الموجات الاولية كتكون اسرع من الموجات الثانوية. داكشي علاش ملي كيوقع الزلزال، اول موجات كتوصل وكتشجّل فمحطات قياس الزلازل فالعالم كامل هي موجات الضغط (الاولية) ومن بعدهم كيجيو الموجات الثانوية. . النظريات ديال نشوء الزلازل. منين تنشئات الارض، كانت واحد الكوكب لي سخون بزاف بحال ڭاع الكواكب. ومع الوقت، ملي بدات تبرد، تشكل فوقها الغلاف المائي (البحر والما) ومن بعد جدب ليها الغلاف الهوائي (الجو). ومع كثرات البرودة، تكونات واحد الطبقة قاصحة من الفوق سماوها القشرة الارضية. ولكن، لداخل ديال الارض بقا سخون حتى لدابا، وكاينا فيه واحد المادة سخونة كتسمّى الصهارة، اللي كتكون كتغلي وكتحرّك لحجر اللي الفوق منها، وهادشي كيخلي لحجر يتجمع عليهم الضغط مع الوقت. القشرة الارضية ماشي كتلة وحدة، هي مقسّمة لشي الواح كبار بزاف، كلا لوح كيشد قارة ولا كثر. هاد اللواح كيتلاقاو فبلايص كيسمّيوهم العولاما "الصدوع" ولا "الفوالق"، وهما الحدود ديال هاد الالواح. فهاد البلايص كيتجمع الضغط بزاف، حتى كيجي واحد النهار اللي الصخور ما كتقدّش تصبر، وكتطلق داك الضغط مرة وحدة فشكل موجات مجهدة كتزعزع الارض وكتدير الزلزال. بسباب هاد الظاهرة، كاينين بلايص فالعالم كيسمّيوهم "احزمة الزلازل"، وهما المناطق اللي الارض كتخرج منهم الطاقة اللي كتكون محبوسة فيها. ومن بين هاد الاحزمة كاين: الارض هي كتلة وحدة، ولكن النشاطات الزلزالية اللي كتوقع ف واحد البلاصة ماشي ضروري تكون مرتبطة بنشاط فبلاصة خرة. كل حزام زلزالي عندو خصائص ديالو فالارض (جيولوجياً)، والتركيبة ديال الصخور تحت الارض، وهداك النشاط الزلزالي كيبقى خاص بديك المنطقة بوحدها. وحتى الا كانو الزلازل كيوقعو فمناطق مختالفة فالقريب ديال الوقت، هادشي ماشي معناه انهم مربوطين ببعضهم، ولكن كاين عوامل كثيرة فالداخل ديال الارض اللي باقي الانسان كيدرسها ومفاهمهاش مزيان حتى دابا. الاسباب ديال الزلازل. . كاين بزاف دالعوامل لي كتسبب في الزلزال: كاينين بزاف ديال العوامل اللي كيتسبّبو فثورة الزلازل فوق الارض. هاد العوامل كتقسم لجوج: عوامل داخلية اللي عندها علاقة بكيفاش مكوّنة الارض اللي فيها بزاف دبال الطبقات، من برا للداخل: كاينة القشرة، ومن بعد الوشاح، ومن التحت كاين لقلب دبال الارض. . لقلب ديال الارض كيتكوّن من واحد الكرة قاصحة مصنوعة من الحديد والنيكل، وكتكون سخونة بزاف كتوصل السخونية جيالها لالاف الدرجات (جوايه 6000 درجة مئوية). وبما بلي طبقات الارض ماشي متجانسة، الحرارة كتنتاقل من بلاصة لبلاصة، اما بالتوصيل فالمناطق القاصحة، اولا بالحمل فالمناطق السائلة، اولا بالاشعاع ملي كتخرج الحرارة لسطح الارض. ملي كتراكم الطاقة فالداخل ديال الارض فشي منطقة، كيدخلو فهادشي الشمس والقمر اللي كيديرو موجات ديال الجذب وكياثرو على الارض، وهكذا كيتطلق داك السخون اللي مخزون فباطن الارض على شكل زلازل ولا براكين. وزيد عليهم حتى ظاهرة اقتران الكواكب (ملي كيكونو الكواكب متراصين فخط واحد)، هادشي كيزيد فالقوة ديال المدّ ديال الشمس والقمر، وكيخلّي حرارة الارض كتتحرر بسهولة، وهادشي كيزيد يفسّر علاش ملي كيوقع الاقتران الكوكبي، الزلازل والبراكين كيوقعو فمدة قصيرة. حتى الجيولوجيا ديال البلاصة عندها دور مهم فحدوث الزلازل. حيت السمك ديال القشرة الارضية، والفوالق والتشقوقات اللي فيها، وكاين فرق واش الارض جزيرة فالبحر ولا ارض صخرية، ڭاع هادشي كياثر. وكلما الكوكب كيقرّب للشمس، كتزاد الجاذبية اللي كتشدو وهادشي كيخليه يتعرض لزلازل وبراكين كبار، بحال اللي واقع فكوكب الزهرة. ومن جهة خرة، الكواكب اللي كبار وباعدين على الشمس، كيكونو فيهم الزلازل والبراكين قليلة. الارض كتاخد الطاقة ديالها من جوج مصادر: اللول هو الشمس اللي كتسخّن غير السطح (الجزء العلوي ديال القشرة) وهاد السخونية ما كتفوتش 28 حتى لـ30 متر فالارض. اما المصدر الثاني فهو السخونية اللي جاية من داخل الارض، وهادشي كيكون بسبب النشاط الاشعاعي ديال بعض العناصر بحال اليورانيوم والثوريوم، اللي هما عناصر كتخرج طاقة اشعاعية كبيرة. فنفس الوقت اللي كيتّفقو فيه العولاما بلي اغلب الزلازل كيوقعو بسباب حركة الصفائح التكتونية، كاينين بعض الباحثين اللي كيقولو بلي حتى البشر كيساهمو فحدوث الزلازل بسباب بعض الانشطة ديالهم. من بين هاد الانشطة كاين تخزين كميات كبار بزاف ديال الما فالخزانات ديال السدود (وحتى البنايات اللي كتكون ثقيلة بزاف)، وحفر الابار وحقنهم بالسوائل، وحتى استخراج الفحم وحفر ابار النفط. اكثر مثال واضح على هادشي هو الزلزال اللي وقع فـ سيتشوان فالصين فـ 2008، اللي خلّى جوايه 69 الف قتيل، وكيجي فـ المرتبة 19 من حيث اكثر الزلازل فتكاً فالعالم. بعض الباحثين المستقلين كيعتابرو بلي سد زيبنجبو كان عندو يد فهاد الزلزال، بحيث بلي الكمية الهائلة ديال الما اللي كانت مخزّنة وراه زادت من الضغط على الطبقات الصخرية وخلّات الحركة ديالهم تسرّعات. حتى اكبر زلزال تسجّل فالتاريخ ديال استراليا، كاين اللي كيقولو بلي الاعمال ديال البشر كانت سبب فتنشيط داك الزلزال، خصوصاً التنقيب واستخراج الفحم. المدينة ديال نيوكاسل مبنيّة فوق واحد القطاع كبير ديال الفحم اللي كانو كينقبّو عليه وكيتستخرج بكميات كبيرة. هاد الزلزال تسجّل بلي بدا وتقوّى حيت تزادو الضغطات فالمنطقة بعدما تحيدو ملايين الاطنان ديال الفحم من تحت الارض. وفجميع الحالات، هادشي كيبقى غير اراء ديال بعض الباحثين فالميدان ديال الجيولوجيا، حيت فالاصل، اغلب المناطق اللي وقعو فيها هاد الزلازل راهم مناطق اللي معروف عليها النشاط التكتوني من قبل. التنبؤات ديال الزلزال. فوق سطح ديال الارض كتسمّى البلاصة اللي كيخرج منها الزلزال بـ "المركز السطحي". الطاقة اللي كيطلقها الزلزال كتمشي فكل الاتجاهات على شكل موجات زلزالية (سيزمية). كاينين موجات كيمشيو لتحت الارض، وكاينين اللي كيدوزو فوق السطح. الموجات السطحية كتكون اسرع من الموجات اللي كيدوزو فداخل الارض. الموجات اللي كيخرجهم زلزال كبير كيمكن يتسجلو فالاجهزة ديال قياس الزلازل حتى فالبلايص اللي بعاد بزاف، يعني فالجهة لخرة من العالم. وهادوك الموجات كتوصّل لسطح الارض فمدة ديال علاين 21 دقيقة. انوع د الزلازل. . كيتصنفو الزلازل حسب عمق القاعدة، و هي تلاتة: شدة الزلزال. . قياس شدة الزلزال. . شدة الزلازل كيتقاسو بجوج مقاييس مهمين. اللول كيسمّيوه "شدة الزلزال"، وهاد الشدة كتعني كيفاش الزلزال كياثر على الناس وعلى الممتلكات ديالهم. ولكن حيث هاد المقياس وصفي (يعني الناس هما اللي كيقولو شنو حسّو)، فكيختلف من بلاد لبلاد، حسب كيفاش عايشين الناس، وحسب كيفاش كيوصفو الاضرار (كاين اللي كيهوّل وكاين اللي كينقص). من بين اشهر هاد المقاييس كاين "مقياس ميركالي المعدّل" اللي فيه 12 درجة. مثلا ملي الزلزال كيكون فـ الدرجة 12، راه كيكون خطير بزاف، كيخرّب كلشي، كيتسبّب فـ البراكين وكيخرج الحمم من باطن الارض، وكيهزّ الارض كاملين حتى كتولي كتتحرك وسط المجموعة الشمسية. اما المقياس الثاني كيسمّيوه "قوة الزلزال" ولا "Magnitude"، اللي دارو العالم الميريكاني تشارلز فرانسيس ريشتر وتسمّى على سميتو (مقياس ريشتر). هاد المقياس كيعتمد على الطاقة الحقيقية اللي كتخرج فالزلزال، وكيحسبوها من خلال الموجات الزلزالية اللي كيتسجلو فمحطات القياس اللي كاينة فالعالم كامل. وداكشي علاش، الا تحسب زلزال فمرصد ديال حلوان فمصر ولا فمرصد ابسالا فالسّويد، غادي تلقى نفس الرقم، ماكاينش فرق. الفرق بين شدة الزلزال و قوة الالزلزال. . العولاما كيعتمدو على جوج مفاهيم باش يهضرو على حجم الزلزال: شدة الزلزال وقوة الزلزال. شدة الزلزال هي المصطلح اللي كيتستعمل باش يقيسو الطاقة اللي كيطلّقها الزلزال، وقوة الزلزال كتتقاس بمقياس ريختر اللي فيه 9 درجات. مثلاً، فحالة فتيراضية، الا وقعات بؤرة زلزال عميقة تحت مدينة "س"، وهاد المدينة كانت هي المركز السطحي ديال الزلزال، الدمار غيكون فيها اكبر من الدمار اللي غيكون فمدينة "ص" اللي بعيدة شوية. يعني شدة الزلزال فـ"س" غتكون كثر من "ص". ولكن، قوة الزلزال كتبقى ثابتة، ما كتبدّلش حسب البلاصة اللي كيوقع فيها الزلزال. يعني الزلزال اللي وقعات قوتو مثلاً 6 فريختر، كتبقى 6 فكلشي، سوا فـ"س" ولا "ص". الموجات و التلاحق. . منين كيوقع الصدع فالارض وكيتكوّن فيه البؤرة ديال الزلزال، كيتحركو الصفائح الارضية بقوة على طول داك الصدع، وهاد الحركة المفاجئة والسريعة كيطلقات واحد الطاقة حركية كبيرة بزاف اللي كتمشي على شكل موجات ديال الاهتزاز (الموجات الزلزالية). هاد الموجات كيتخرجو من البؤرة ديال الزلزال وكينتاشرو فالمناطق اللي دايرة بها. كاينين جوج انواع اساسية ديال الموجات: الموجات الابتدائية (P) اللي كتمشي بسرعة، والموجات المستعرضة (S) اللي كتجي من بعدها، ومعاهم كاين نوع ثالث اللي هو الموجات السطحية (L) اللي كتكون ابطا منهم وكتدير اكبر تاثير فوق السطح. هاد الموجات الثلاثة ماشي كيوصلو فنفس الوقت لمحطات قياس الزلازل، حيت كل موجة عندها السرعة ديالها. الموجات الزلزالية كيتسجلو بواحد الجهاز كيسمّيوه السيسموغراف، وهاد الجهاز كيعطينا معلومات على شدة الموجات والوقت اللي وصلو فيه. " كاينة علاقة مهمة كتساعدنا نعرفو المسافة اللي دازت فيها الموجات الزلزالية من البؤرة ديال الزلزال حتى لمحطة الرصد اللي فيها جهاز التسجيل (السيسموغراف). هاد العلاقة كتعتامد على الفرق فالوقت بين وصول الموجات الابتدائية (P) والموجات المستعرضة (S). هاد الفرق فالتوقيت كيتناسب مع المسافة بين محطة الرصد والبؤرة ديال الزلزال، وب هاد كيمكننا نميّزو بين الموجات حسب وقت ما وصلات لمحطة الرصد. وكلما وقع صدع فالطبقات الارضية، كتكون اهتزازات كتمشي فالارض وكيتسجلوها الاجهزة ديال الرصد. " تحديد موقع نقطة زلزال. كيمكن نحددو فين كاينة البؤرة ديال الزلزال بواسطة تعاون ثلاثة محطات ديال الرصد اللي قريبات من بلاصة الزلزال. كيقيسو المسافة بين كل محطة والزلزال اما باستعمال رسم بياني اولا بحساب الوقت اللي وصلات فيه الموجات الزلزالية والسرعة ديالها. كيطبقو قانون: المسافة = الزمن × سرعة الموجات. من بعد، كيترسمو ثلاث دوائر، كل دائرة مركزها هو المحطة ونصف القطر ديالها هو المسافة اللي حسبوها. النقطة اللي كتتقاطع فيها الدوائر الثلاث هي البلاصة اللي كاينة فيها بؤرة الزلزال. الزلازل المشهورة. . كاينين بزاف ديال الزلازل كبار وقعات فالتاريخ وكانت مدمرة بشكل كبير، بحال زلزال شانشي اللي وقع عام 1556، اللي مات فيه علاين 830 الف واحد وتشرّدو ملايين الناس.